CELEX: 62009CO0091
Language: sl
Date: 2010-03-26 00:00:00
Title: Sklep Sodišča (peti senat) z dne 26. marca 2010.#Eis.de GmbH proti BBY Vertriebsgesellschaft mbH.#Predlog za sprejetje predhodne odločbe: Bundesgerichtshof - Nemčija.#Člen 104(3), prvi odstavek, Poslovnika - Znamke - Internet - Oglaševanje ob uporabi ključnih besed ("keyword advertising") - Izpis, ob uporabi ključne besede, ki ustreza znamki, oglasa konkurenta imetnika navedene znamke - Direktiva 89/104/EGS - Člen 5(1)(a).#Zadeva C-91/09.

Sklep Sodišča (peti senat) z dne 26. marca 2010 – Eis.de proti BBY Vertriebsgesellschaft
      (Zadeva C‑91/09)
      „Člen 104(3), prvi odstavek, Poslovnika – Znamke – Internet – Oglaševanje s ključnimi besedami („keyword advertising“) – Izpis oglasa konkurenta imetnika znamke ob uporabi ključne besede, ki ustreza navedeni znamki – Direktiva 89/104/EGS – Člen 5(1)(a)“
      Približevanje zakonodaj – Znamke – Direktiva 89/104 – Pravica imetnika znamke, da prepove uporabo enakega znaka za enake proizvode s strani tretje osebe – Oglaševanje v okviru storitve internetnega referenciranja – Pogoj za pravico imetnika (Direktiva Sveta 89/104, člen 5(1)(a)) (Glej točko 28.)
      Predmet 
      
         
               Predlog za sprejetje predhodne odločbe – Bundesgerichtshof Karlsruhe – Razlaga člena 5(1)(a) Prve direktive Sveta z dne 21.
                  decembra 1988 o približevanju zakonodaje držav članic v zvezi z blagovnimi znamkami (89/104/EGS) (UL 1989, L 40, str. 1) –
                  Vpis znaka, podobnega znamki, pri ponudniku storitev, ki upravlja internetni iskalnik, da bi se na zaslonu po vnosu navedenega
                  znaka kot iskalnega niza samodejno prikazal oglas za proizvode in storitve, enake tistim, za katere je bila zadevna znamka
                  registrirana („keyword advertising“) – Neobstoj dovoljenja imetnika znamke – Opredelitev te rabe znamke kot „uporabe“ v smislu
                  zgoraj navedene določbe.
               
            Izrek 
      
         
                   
               
               
                  
               
               
                  	Člen 5(1)(a) Prve direktive Sveta z dne 21. decembra 1988 o približevanju zakonodaje držav članic v zvezi z blagovnimi znamkami
                     (89/104/EGS) je treba razlagati tako, da ima imetnik znamke pravico, da oglaševalcu prepove, da ob uporabi ključne besede,
                     enake navedeni znamki, ki jo je ta oglaševalec izbral pri storitvi internetnega referenciranja brez dovoljenja navedenega
                     imetnika, oglašuje blago ali storitve, ki so enake tistim, za katere je navedena znamka registrirana, kadar navedeni oglas
                     povprečnemu potrošniku ne omogoča ali mu zgolj težko omogoča, da ugotovi, ali so blago ali storitve iz oglasa blago ali storitve
                     imetnika znamke oziroma blago ali storitve ekonomsko povezanega podjetja ali pa, nasprotno, blago ali storitve tretje osebe.